ועדת המדע והטכנולוגיה, כנסת 20, פרוטוקול מספר 182, 2018-07-03 10:30

אורי מקלב: בוקר טוב.

אורי מקלב: ברשותכם, יהיה לי לכבוד לפתוח את ישיבת ועדת המדע והטכנולוגיה.

אורי מקלב: היום יום שלישי, כ' בתמוז תשע"ח, ה-3.7.2018.

אורי מקלב: היום אנחנו מציינים יום מיוחד, יום התחבורה הציבורית, ועל סדר יומנו בתוך יום התחבורה הציבורית, שיזמו אותו חבר הכנסת דב חנין, חבר הכנסת איתן כבל וחברת הכנסת תמר זנדברג, וגם חבר הכנסת יעקב אשר?

דב חנין: גם חבר הכנסת יעקב אשר וחבר הכנסת סעיד אלחרומי.

אורי מקלב: אז כולם יוזכרו ויבורכו על היוזמה של היום הזה.

אורי מקלב: מי שלא יודע, ליזום ואחרי זה גם לבצע יום כזה בכנסת זה הרבה עבודה, הרבה מאמץ, והם נתנו לנו, כוועדת המדע והטכנולוגיה, לדון במעבר לאוטובוסים חשמליים וטכנולוגיות שאינן מזהמות בתחבורה הציבורית.

אורי מקלב: קודם כל זה לא מפתיע, זאת אומרת הוועדה, לא מתקילים אותה כשבאים לדון על תחבורה ותחבורה ציבורית זה אחד הדברים שעל סדר יומנו הרבה, עדיין מהמבט של קידום טכנולוגיות חדשות שאנחנו רוצים להטמיע במגוון הנושאים שיש לנו בנושא תחבורה.

אורי מקלב: הוועדה שמעה הרבה סקירות והרבה ממצאים וגם דברים ותכניות עתידיות בנושא התחבורה ונושא התחבורה הציבורית בפרט ולאן נגיע אם לא נטפל בזה.

אורי מקלב: באמת, לא עוד הרבה זמן אנחנו יכולים להגיע למצב שבמקומות ובאזורים מסוימים לא נוכל בכלל לנוע.

אורי מקלב: כשמדברים על צפיפות וכבישים וקשיים בתחבורה אנחנו תמיד מעבירים חלק נכבד מהפתרונות, בוודאי במערכות הסעות המונים, אבל בוודאי התחבורה, נקרא לזה בכותרת תחבורה ציבורית, כי משהו שעל זה אין חולק שזה אחד מהמענים הטובים שיש בנושא צפיפות בכבישים וקשיים שיש בתחבורה באופן כללי.

אורי מקלב: כשמדברים על תחבורה אנחנו בוודאי רוצים לראות גם תחבורה ציבורית מעודכנת, חדשנית, זמינה, נגישה, אמינה, מהירה.

אורי מקלב: כשאנחנו מדברים בתחבורה ציבורית מגוון הנושאים שאנחנו מדברים עליו הוא באמת אינסופי.

אורי מקלב: אני רואה את מיטל, סגנית ראש העיר תל אביב, שזה עיר בהיבט של עידוד של נסיעה בתחבורה ציבורית על ידי שינוי בתשלום אחזקת הרכב.

אורי מקלב: פשוט ראיתי אותך ובוקר הטוב שלי אלייך זה להזכיר את זה, דוגמה שהיא כאילו צדדית וכמה פגישות וכמה מאמצים אנחנו עושים כדי לתת את האפשרות לאנשים לקבל את אחזקת הרכב בלי להחזיק רכב אצלם ובלי שיש להם רכב ובתנאי שהם משתמשים בתחבורה הציבורית.

אורי מקלב: אבל זה אפילו ממבט קטן.

אורי מקלב: בסופו של דבר אני חושב שאם אנחנו דנים הרבה בתחבורה הציבורית ומצד שני לוועדה יש ועדת משנה, נושא קידום טכנולוגיות ואנרגיה מתחדשת, שבעיקר - - - נכנסה יושבת ראש ועדת המשנה .

דב חנין: בעיתוי מדהים.

דב חנין: יש ביניכם תיאום בלתי רגיל.

אורי מקלב: כן, זה טכנולוגיה מתקדמת ובאנרגיות מתחדשות אנחנו מרגישים שמישהו מגיע לוועדה.

אורי מקלב: הוועדה דנה הרבה על יישום החלטת ועידת פריז, אנחנו מדברים על הפחתת הזיהום מגזי חממה.

אורי מקלב: שני הנושאים האלה, של צמצום הזיהום, שהתחבורה הציבורית היא אחד הדברים שמחוללים, שמניעים, שמוסיפים, התחבורה באופן כללי היא הגורם שהוא הגורם הגדול, או בין הגורמים הגדולים, של זיהום האוויר, לא באזורי תעשייה, אבל באזור אורבני, במקומות שמאוכלסים באנשים, באזרחים.

אורי מקלב: שני הדברים האלה, גם עידוד לאוטובוסים חשמליים, שיש בהם גם עידוד לתחבורה ציבורית בגלל הנוחות, בגלל השקט, בגלל עוד כמה דברים שהם יכולים להגיע בטכנולוגיות מתחדשות הרבה יותר מאוטובוסים אחרים, אבל בעיקר בנושא הזיהום, יחד עם הנושא של הזיהום, שני אלה הביאו אותנו היום לדון בזה ואנחנו רוצים שביום הזה נתקדם קדימה ובאמת נוכל לדעת שאנחנו עושים משהו בהפחתת זיהום האוויר וכל המסת

אורי מקלב: עף מכך.

אורי מקלב: על נתונים ודברים אחרים, כמובן שהדוברים יעברו.

אורי מקלב: די מהר אני אצטרך לחזור לוועדה שקמה היום והיא תתכנס הבוקר לדיונים ארוכים בנושא חוק הגיוס, לכן אני בשלב מסוים ביקשתי, זה היה לא מתוכנן, זו ועדה שנקבעה לפני כמה ימים להיום ואת הוועדה הזאת אנחנו קבענו לפני זמן, אז אני ממש מתנצל בפניכם, אבל ההתנצלות שלי יכולה להיות לא כל כך קשה כשאנחנו יודעים מה הפתרון.

אורי מקלב: יעל היא זאת שתמלא את מקומי, כך שזה בסדר, זה לא נורא, רק מבחינתי אני מתנצל שאני לא אוכל להיות איתכם.

אורי מקלב: אבל, ברשותך גם כן, אנחנו נבקש מחבר הכנסת דב חנין, גם כיוזם, גם כפעיל לאורך כל השנה ולאורך כל התקופות, לאורך כל הזמנים, בשני הנושאים האלה, כך שאנחנו באמת משתלבים בתכניות שלכם וביעדים שלכם ובתכנים שאתם רוצים היום ביום הזה באמת להכניס.

אורי מקלב: בבקשה.

דב חנין: תודה לך, אדוני היושב ראש.

דב חנין: תודה לך, לא רק על רשות הדיבור, אלא על המחויבות ארוכת השנים שלך לתחבורה הציבורית.

דב חנין: אתה אחד מידידי התחבורה הציבורית המובהקים בכנסת הזאת, ותודה לך גם על העבודה של ועדת המדע והטכנולוגיה בראשותך ותודה לחברתי, חברת הכנסת יעל כהן פארן, על העבודה שלה בוועדת המשנה.

דב חנין: אתם ועדה שחושבת על פתרונות וחושבת על אלטרנטיבות.

דב חנין: אנחנו מאוד מאוד חזקים בכנסת להציג בעיות, אבל יש מקום אחד בכנסת שעוסק בגיבוש של פתרונות ובקידום של פתרונות וזה קודם כל בוועדה הזו.

דב חנין: אז באמת באמת כל הכבוד והרבה הערכה.

אורי מקלב: תודה.

דב חנין: גבירותיי ורבותיי, ברוכים הבאים ליום התחבורה הציבורית בכנסת, זו הפעם הראשונה שאנחנו מציינים את היום הזה בכנסת ואנחנו מלאים בדיוני ועדות, בוועדות השונות.

דב חנין: יהיה גם כנס גדול באודיטוריום בצהריים, כולכם מוזמנים בשעה שתיים.

דב חנין: אני מתנצל מראש, בגלל הדיונים האלה אני איאלץ לעזוב את הדיון החשוב הזה ואני בטוח שבהובלתה של יעל ויושב ראש הוועדה אתם תגיעו למסקנות הנכונות.

דב חנין: אנחנו נמצאים במשבר תחבורה בישראל, את זה כולנו מבינים.

דב חנין: ועדת הכלכלה סיימה שימוע בנושא התחבורה והכותרת שלו היא 'ישראל עומדת', ישראל עומדת, אנחנו כולנו עומדים בפקקים.

דב חנין: אבל צד מרכזי של משבר התחבורה הוא זיהום האוויר מתחבורה.

דב חנין: זיהום האוויר מתחבורה הוא חלק גדול מזיהום האוויר במדינת ישראל.

דב חנין: לפי הנתונים הרשמיים של המשרד להגנת הסביבה, החישובים של המשרד להגנת הסביבה, בכל שנה 2,200 בני אדם מתים מזיהום אוויר.

דב חנין: חצי מהם, 1,100 בני אדם, מתים מזיהום אוויר מתחבורה.

דב חנין: זה מספר ענקי.

דב חנין: זה הרבה יותר מאלה שנהרגים בכל שנה בתאונות דרכים, זה הרבה יותר מאלה שנהרגים בכל הפיגועים ובכל האסונות ובכל התאונות מכל הסוגים האיומים והנוראים.

דב חנין: זה סוג של פיגוע מתמשך, גדול, שקט, אבל קטלני מאוד ולכן דחוף וחיוני להתמודד עם זיהום האוויר מתחבורה.

דב חנין: כשאנחנו מדברים על זיהום אוויר מתחבורה אנחנו מבינים שזיהום מתחבורה נגרם קודם כל בגלל הפעילות שלנו ברכב פרטי וכשאנחנו כולנו תקועים בפקק אנחנו מזהמים את האוויר עוד יותר מאשר כשאנחנו נוסעים.

דב חנין: צריך להתמודד עם זיהום האוויר הזה, בין היתר בקידום תחבורה ציבורית, מהירה, יעילה, עדיפות לתחבורה ציבורית בכל מקום שניתן.

דב חנין: אבל פה אנחנו מגיעים לבעיה.

דב חנין: מדינת ישראל קיבלה לפני שנים החלטה מאוד מאוד בעייתית, כשהתחבורה הציבורית שלנו, קרי האוטובוסים שלנו, יהיו מונעים בדיזל.

דב חנין: דיזל זה סוג הדלק, אפשר להגיד כמעט המזוהם ביותר, פחם יותר מזוהם, אבל דיזל מזוהם מאוד.

דב חנין: זו ההחלטה שקיבלנו וכשאנחנו מצטיינים באוטובוסים חדשים, גם היום, אנחנו קונים אוטובוסים מונעים בדיזל, אז זה נכון שמשרד התחבורה מקדם שינוי ושדרוג ואוטובוסים יותר מתקדמים, עם מערכות של סננים שמפחיתים את זיהום האוויר, אבל עדיין אנחנו נמצאים במצב אבסורדי שהפתרון למשבר התחבורה, האוטובוס, הוא בעצמו מייצר משבר בתחום של זיהום האוויר.

דב חנין: לכן הדיון הזה על אוטובוסים מונעי חשמל הוא דיון כל כך חשוב וכל כך דחוף וכל כך חיוני, ואגב, זה קיים בעולם, אנחנו לא ממציאים פה, אנחנו לא הראשונים בעולם לקדם - - -

יעל כהן-פארן: לצערנו אנחנו לא הראשונים, אנחנו תמיד הנגררים.

דב חנין: אנחנו תמיד הנגררים, פעם הייתה אמירה - - -

יעל כהן-פארן: אבל בואו ניגרר.

דב חנין: פעם הייתה אמירה 'מציון תצא תורה', לא, מכובדי, יושב ראש הוועדה?

יעל כהן-פארן: אור לגויים.

דב חנין: מציון תצא תורה ודבר ה' מירושלים.

דב חנין: היום אנחנו האחרונים שמקבלים את השאריות ממקומות אחרים.

דב חנין: לא טוב, לא ראוי, לא נכון, ולכן הדיון הזה כל כך חשוב, כדי לגבש את האלטרנטיבה, להציג אותה כאן בדיון ולשכנע את מקבלי ההחלטות שבמסגרת המהפך הגדול שאנחנו צריכים לעבור בחברה הישראלית בתחבורה ציבורית אנחנו צריכים לשים דגש על תחבורה ציבורית נקייה, קודם כל תחבורה ציבורית חשמלית.

דב חנין: זה אפשרי, זה מחייב החלטות, זה מחייב אומץ לב פוליטי וזה מה שדרוש.

דב חנין: תודה רבה.

אורי מקלב: תודה רבה על דברי הפתיחה, שנאמרים מתוך הלב וחזקה על דברים שיוצאים מהלב שהם נכנסים ללב.

אורי מקלב: אנחנו נבקש בשלב הזה, נציג משרד התחבורה היה צריך לפתוח, אבל מכיוון שאנחנו רוצים שתשמע ותגיב על הדברים אז אנחנו נחכה לסוף, וברשותך, אנחנו נבקש מד"ר יונתן אייקנבאום, שיציג את הנושא.

יונתן אייקנבאום: שלום, בוקר טוב.

יונתן אייקנבאום: תודה, אדוני היושב ראש.

יונתן אייקנבאום: אז ככה, ממש סקירה מאוד מאוד קצרה ותמציתית כדי להדגיש עד כמה הדברים הם כלים שלובים בין הנושא הטכנולוגי לנושא, הייתי אומר החברתי והארגוני שלנו.

יונתן אייקנבאום: כמו שאמר חבר הכנסת דב חנין, אנחנו מדברים על תמותה מוקדמת כתוצאה מזיהום אוויר מתחבורה של מעל 1,000 אנשים בשנה.

יונתן אייקנבאום: הערכות ארגון הבריאות העולמי וה-OECD, מדובר במקרה אחד מתוך 40 של תמותה בישראל.

יונתן אייקנבאום: כלומר מתוך 40 אנשים שנפטרים מדי שנה, אחד מהם זה בגלל זיהום אוויר תחבורתי.

יונתן אייקנבאום: כשאנחנו עוסקים בנושאים האלה אנחנו מתעניינים בשני מזהמים עיקריים, הראשון מהם הוא חלקיקים עדינים מאוד, חלקיקים נשימים עדינים שחודרים לכלי הדם שלנו והם גורם התמותה העיקרי, מסיבות של אוטם שריר הלב ושבץ מוחי, אלה הסיבות המובילות לתמותה בעקבות זיהום אוויר תחבורתי.

יונתן אייקנבאום: אבל המדד המהימן ביותר לזיהום אוויר תחבורתי הוא חנקן דו חמצני, NO2, ואם אתם רוצים לדעת ראיה לכך, ביום כיפור, מחקר שנעשה לפני כמה שנים, בין השאר על ידי ידידי אריה ונגר, מאדם טבע ודין, צניחה של 80% עד 90% בריכוזים של NO2, של תחמוצות חנקן, ביום כיפור.

יונתן אייקנבאום: זה המדד הכי טוב.

יונתן אייקנבאום: יש כמה ערכים, ואנחנו בנושא הזה מתבלבלים, יש ערכים שלעניות דעתי רק אליהם צריך לשאוף ושם צריך להיות, אלה הן המלצות ארגון הבריאות העולמי, ואנחנו כולנו נושמים אוויר שלא עומד בהמלצות ארגון הבריאות העולמי.

יונתן אייקנבאום: בנושא של חלקיקים עדינים, הזיהום בתל אביב הוא בערך פי שניים וחצי, בירושלים פי שניים.

יונתן אייקנבאום: (היו"ר יעל כהן-פארן)

יעל כהן-פארן: זה באופן קבוע כמעט?

יונתן אייקנבאום: אני מדבר על ממוצע שנתי, אני תיכף אדבר על החריגות.

יעל כהן-פארן: אבל, יונתן, אני מתנצלת, אתה תצטרך לקצר.

יעל כהן-פארן: אני נכנסתי לתפקיד היו"ר ואני עכשיו - - -

יונתן אייקנבאום: אני אקצר, אין שום בעיה.

יעל כהן-פארן: אני רק אודיע, סליחה שאני מפריעה באמצע דבריך, שאנחנו ניאלץ בגלל לוח זמנים שלי, לסיים את הדיון ב-11:30, 11:35, ויש הרבה דוברים, אז תתקדם.

יונתן אייקנבאום: אין שום בעיה, אני כבר מסיים.

יונתן אייקנבאום: נושא שהוא מאוד חמור וחורג מעל הכול, לא מדובר רק באוטובוסים חשמליים, אלא נושא הרכבות, המקומות הכי מזוהמים בארץ, אחד אולי ממוקדי הזיהום המשמעותיים ביותר זה תחנות הרכבת בתל אביב.

יונתן אייקנבאום: מאוד מסוכן שם לנשים הרות להסתובב במקום הזה, בוודאי לאנשים שעובדים שם.

יונתן אייקנבאום: מדובר בזיהום אוויר שחורג לא רק את המלצות ארגון הבריאות העולמי, אלא בכלל את התקנים שקבע המשרד להגנת הסביבה בעצמו ואני אסיים ואומר כך, נסיעה באוטובוס, גם אם האוטובוס פועל על דיזל, נסיעה באוטובוס מזהמת בסופו של דבר הרבה פחות מנסיעה ברכב פרטי בגלל כמות הנוסעים שאוטובוס יכול להכיל.

יונתן אייקנבאום: זה נושא ראשון.

יונתן אייקנבאום: הנושא השני, נסיעה ללא תנאי גודש מפחיתה את הזיהום פי שניים ולכן כל כך חשוב לשלב את החשמול של האוטובוסים בהקמה של תשתיות כמו נת"צים.

יונתן אייקנבאום: והנושא האחרון, חביב או לא חביב, הוא כאמור חשמול אוטובוסים.

יונתן אייקנבאום: אוטובוס חשמלי מזהם כמו שלושה רכבים ממוצעים, רבותיי, ועם הנתון הזה צריכים ללכת קדימה.

יונתן אייקנבאום: רק מעבר לתחבורה חשמלית וציבורית תאפשר לישראל להפחית את זיהום האוויר התחבורתי בישראל ולעמוד גם בהתחייבויות להפחתת פליטות גזי חממה.

יונתן אייקנבאום: תודה רבה.

יעל כהן-פארן: תודה רבה.

יעל כהן-פארן: דברים חשובים.

יעל כהן-פארן: אני רוצה לתת את זכות הדיבור לאיתן פרנס, אבל, שוב, אבקש מהדוברים להיות קצרים וגם פרקטיים.

יעל כהן-פארן: אני מאוד מאוד שמחה על הדיון כמובן, לא דיברתי קודם, אין ספק שהנושא הזה הוא קריטי לבריאות ובכלל נגישות של אנשים לתחבורה ציבורית, ותודה לדב חנין, שבדיוק יוצא, גם על שהגעת וגם על היום המאוד מאוד חשוב הזה, יום התחבורה הציבורית בכנסת.

יעל כהן-פארן: תודה רבה.

יעל כהן-פארן: ובאמת, הנושאים שאנחנו מדברים עליהם היום, פשוט צריך לראות אותם כחיי אדם והצלת חיים, נקודה.

יעל כהן-פארן: אין שום דרך אחרת לראות את זה.

יעל כהן-פארן: אני מבקשת מכל הדוברים, גם כמובן להוסיף את הראייה שלהם וזווית הראייה שלהם, אבל להגיד איך אנחנו עכשיו מכאן יוצאים עם משהו פרקטי, קוראים לממשלה, מביאים את זה בהצעת חוק, בוועדת כספים, אני לא יודעת מה, תגידו אתם, לקדם את זה וכמה שיותר מהר.

יעל כהן-פארן: איתן פרנס, בבקשה, מנכ"ל איגוד חברות אנרגיה ירוקה לישראל, שגם עוסקים בתחבורה חשמלית מתוקף העניין שזאת אנרגיה ירוקה.

יעל כהן-פארן: זה הפוטנציאל של התחבורה, להפוך להיות מונע באנרגיה ירוקה, רק חשמל.

איתן פרנס: תודה רבה, יעל, לוועדה.

איתן פרנס: אנחנו כאיגוד חברות אנרגיה ירוקה לישראל מסתכלים על נושא האנרגיה בראייה הוליסטית.

איתן פרנס: נושא התחבורה מתחבר לתחום האנרגיה, התחבורה החשמלית, הוא למעשה אחד הזרזים המרכזיים של שינוי עולם האנרגיה, יכולת האגירה של הרכבים החשמליים, גם בזמן שהם מתופעלים וגם בזמן שמוציאים אחרי את הבטרייה.

איתן פרנס: מי שלא יודע, את הבטריות מוציאים מהרכבים החשמליים ומהאוטובוסים החשמליים כשהם עוד בתפוקה של כ-70% עד 80%.

יעל כהן-פארן: אפשר להשתמש בהם לאגירה.

איתן פרנס: אפשר להשתמש בהם לאגירה, החיים השניים - - -

יעל כהן-פארן: לא ממחזרים אותם?

איתן פרנס: לא.

יעל כהן-פארן: לא לוקחים אותם למפעל ועושים להם איזה שהוא - - -

איתן פרנס: יש התחלות בעולם, בעיקר חברת טויוטה וגם ניסאן.

איתן פרנס: אתם מוזמנים, מי שרוצה להתעמק בחומר הזה, זה מאוד מעניין.

איתן פרנס: אותנו זה מאוד מעניין כי כידוע אחד החסרונות הגדולים של האנרגיה המתחדשת היא מה קורה כשהשמש שוקעת.

איתן פרנס: ובכן הנושאים מחוברים אחד לשני והם למעשה מצעידים קדימה טכנולוגיות אנרגיה ירוקה.

איתן פרנס: כמה דברים בכל זאת על התחבורה החשמלית הציבורית שבשונה מהרכב החשמלי, צריך להבהיר אותם ולשים אותם על השולחן.

איתן פרנס: הרכב החשמלי קורה בעולם ומי שלא יודע, אנחנו לא רואים את זה בנוף הישראלי, מוזמן למדינות המפותחות לראות איך הערים מתמלאות בעמדות טעינה למכוניות חשמליות ואיך נורבגיה וגרמניה מובילות היום את עולם הרכב החשמלי במכירות וזו רק ההתחלה.

איתן פרנס: זה יקרה מהר מאוד.

איתן פרנס: יש אפילו שמנבאים שיקרה כאן מהלך, כמו שקרה עם כרכרות הסוסים, שתוך עשר שנים התחלפו לחלוטין וכבר לא ראו יותר כרכרות סוסים ברחובות.

איתן פרנס: על מה אנחנו מדברים?

איתן פרנס: מה שמעכב היום את תחום הרכב החשמלי הפרטי בין היתר הוא חרדת הטווח, אנשים חוששים שהרכב ייתקע, ייעצר או שהם לא יצליחו לטעון אותו בלילה ואז בבוקר הם לא יוכלו לנסוע לעבודה.

איתן פרנס: קודם כל ונתחיל בזה, האוטובוס החשמלי, חרדת הטווח לא קיימת.

איתן פרנס: מערך הטעינה המוסדר בחניונים ציבוריים, עירוניים, של המפעילים והיכולת לנהל צי של תחבורה ציבורית חשמלית למעשה מוציאים החוצה את חרדת הטווח מהמעגל הזה ולכן האוטובוסים החשמליים קורים הרבה יותר מהר.

איתן פרנס: היום באירופה המכרזים שיוצאים הם מכרזים לתחבורה חשמלית.

איתן פרנס: צריך ללמוד ממה קורה במקומות אחרים, מפותחים יותר.

איתן פרנס: אנחנו יודעים שהמנועים יותר נצילים, פחות חלקים נעים, אבל בעיקר צריך להזכיר שהאוטובוסים החשמליים שקטים יותר.

איתן פרנס: מי שמכיר את המרכז המסחרי העירוני הסואן, שהתרגלנו לשמוע בו רעש עצום של אוטובוסים וזיהום, המרחב הציבורי הופך להיות שקט יותר.

איתן פרנס: זה יתרון עצום.

איתן פרנס: לא צריך להזכיר את נושא, אני בטוח שכולם יודעים כמה אנשים מתים פה מזיהום ואיך הוא קשור לאוטובוסים שיש בהם מנועי בעירה, אבל הנושא הזה, צריך לשים אותו על השולחן, את הפגיעה העצומה ולכן צריך להדריך פה את הרגולטורים כאן מהכנסת, ותפקידה של הוועדה הזו באמת לראות איך בישראל קורים דברים אופרטיביים ולכן יש לנו המלצות אופרטיביות מעשיות.

איתן פרנס: קודם כל צריך לקבוע יעדים כמותיים.

איתן פרנס: יעדים כמותיים הם יעדים מדידים, כמה כלי רכב חשמליים בתחבורה הציבורית יהיו בשנת 2020, 2021, 2022 ו-2023, אפשר גם בקפיצות יותר גדולות.

יעל כהן-פארן: היום אין שום יעד כמותי?

איתן פרנס: אנחנו לא מכירים יעד מספרי.

קריאה: אין דבר כזה.

ניר משה: יש.

ניר משה: אני אתייחס.

יעל כהן-פארן: טוב, קודם נציג משרד התחבורה יגיד, אולי יש - - - אתה יודע, שקיפות, זה עוד לא שקוף.

קריאה: איתן מדבר על יעד מספרי לכלי רכב חשמליים ולא על תחבורה ציבורית.

קריאה: אולי תחדד את דבריך.

מיטל להבי: לא, אני עקבתי אחרי דבריו, אם הוא היה מדבר על רכב פרטי יותר מדי הייתי - - -

יעל כהן-פארן: תנו לאיתן לסיים.

יעל כהן-פארן: איתן, בבקשה לסיום והדוברת הבאה מיטל להבי.

איתן פרנס: מאה אחוז.

איתן פרנס: קודם כל לא אמרתי, אבל יש כאן בהחלט מדיניות מבורכת של משרד התחבורה, רשות התחבורה הציבורית, וגם של מנהלת תחליפי דלקים, הנושא מטופל וידוע, אבל אנחנו רוצים לראות מפת דרכים, אנחנו רוצים לראות החלטת ממשלה בישראל שבה כתוב למעלה 'הצעת מחליטים, קידום תחבורה חשמלית בישראל' עם יעדים כמותיים.

איתן פרנס: הנושא השני, כהמלצה מוצע שכל כלי רכב ציבורי דלקי שיוצא מהשירות, בין אם נפגע מתאונה ובין אם אחרי שמונה עד עשר שנים הוא נגרט, אחריו ייכנס רק כלי רכב חשמלי.

איתן פרנס: זו המלצת מדיניות שאפשר לאמץ אותה.

איתן פרנס: המלצה נוספת, למעשה יש חובת גריטה היום של רכבים שאחרי שמונה עד עשר שנים, כמו שאמרתי, מוציאים רכבים מהשירות, צריך לרכב חשמלי לתת אורך חיים גדול יותר, הוא לא מזדקן כמו שמזדקנים האוטובוסים הדלקיים, אלא אפשר להמשיך להשתמש בהם אפילו 12 עד 16 שנה.

איתן פרנס: אלה הדברים.

איתן פרנס: ממש ככה, אין הרבה, אבל אני אומר, צריך קודם כל להתייחס לזה כתכנית ארוכת טווח עם יעדים מדידים שנוכל לבוא לכאן בשנים הבאות ולספור בדיוק כמה אוטובוסים הוכנסו.

איתן פרנס: אני אשמח מאוד אם משרד התחבורה מוביל מהלך מספרי כזה שאפשר לעקוב אחריו.

יעל כהן-פארן: הוא תיכף יפרט, תודה.

יונתן אייקנבאום: סליחה, שכחתי שתי המלצות, מרצון לקצר.

יונתן אייקנבאום: ממש בעשר שניות.

יונתן אייקנבאום: המלצה ראשונה, שבעל המכרזים של משרד התחבורה כל אוטובוס עירוני חדש יהיה חשמלי.

יונתן אייקנבאום: זו המלצה ראשונה.

יונתן אייקנבאום: המלצה שנייה, לקיים דיון מיוחד בנושא של חשמול רכבות.

יעל כהן-פארן: אוקיי, תודה.

יעל כהן-פארן: בבקשה, מיטל להבי, סגנית ראש העיר תל אביב ואחראית תיק תחבורה בעיריית תל אביב.

מיטל להבי: תודה רבה על הדיון, מאוד מאוד חשוב.

מיטל להבי: אני אגיד במשפט אחד רק, כרוכבת אופניים, שכל פעם שאני רוכבת באלנבי, לכאורה אני צריכה לפחד מתאונת דרכים ומה שמבהיל אותי זה כמות העשן שאני נושמת לריאות.

יעל כהן-פארן: זהו, את לא יודעת אם את צריכה לפחד יותר מזה או מזה.

מיטל להבי: כן.

מיטל להבי: זה מעניין שהרוצח השקט הזה בכלל לא נמצא במודעות של אף אחד ואולי בגלל זה אין מספיק לחץ ציבורי על המעבר לתחבורה חשמלית.

מיטל להבי: אנחנו בתל אביב הכנסנו אוטובוסים חשמליים, דן הכניסו אוטובוסים חשמליים.

מיטל להבי: אני חייבת להגיד שהקליטה היא מאוד קשה, עדיין יש אוטובוסים שמחכים בחניון ולא מופעלים בהיעדר עמדות טעינת חשמל.

מיטל להבי: לכן אני באה ואומרת, אני רוצה לדעת מי הגוף הממשלתי האחראי שמכין תכנית עבודה לאומית כולל תקצוב והשקעות לפריסת תשתיות וכל מה שקשור לתמריצים, עם קביעת יעדים מדידים ושקופים.

יעל כהן-פארן: באחריות מי התשתיות?

יעל כהן-פארן: העירייה או החברות המפעילות?

מיטל להבי: אני לא רוצה שזה יהיה החברה המפעילה, כי אז דן יגיד שזו עמדת טעינה שלו ומטרופולין לא יכולים לטעון בה.

מיטל להבי: אני רוצה לומר שאנחנו חייבים להבטיח שהתשתית תהיה גמישה ושתאפשר הטענה לכל חברה, שזה לא יהיה כמו 'זה בית השימוש שלי', 'היום זה בית השימוש של דן, אסור למטרופולין להיכנס'.

יעל כהן-פארן: אז בעצם זה צריך להיות אחריות של העירייה.

מיטל להבי: מה שקורה היום זה שהאחריות של משרד התחבורה, בגלל שאחזקת המסופים היא באחריות משרד התחבורה, בגוש דן זה נעשה על ידי חברת נתיבי איילון.

מיטל להבי: אני חייבת להגיד שעם המנכ"ל החדש, שנכנס לעבודה בצורה מסודרת, מרגישים את ההתקדמות, אבל זה ככה, המשרד להגנת הסביבה מעורב, משרד האוצר מתקצב, משרד התחבורה מאשר לקנות את הזה ובתוך כל זה לא ברור מה היעדים.

מיטל להבי: ואם בסוף עומדים ביעד ומביאים 30 אוטובוסים לתל אביב ו-15 עומדים בחניה ולא מתפקדים אז מה עשינו?

מיטל להבי: עכשיו, אני לא רוצה 30, אני רוצה 1,000, איפה התכנית לקליטת 1,000?

מיטל להבי: איפה התכנית לקליטת 4,000?

מיטל להבי: מה זה אומר מבחינת הספק החשמל של הרידינג והקיבולות ומה שצריך.

מיטל להבי: איזה מענה חברת חשמל נותנת לגידול?

מיטל להבי: יכול להיות שיגידו לי שלא צריך מענה לגידול ושהכול בסדר, אבל אני אגיד שכשאני באה למסוף הכרמלית ויש לי שנאי של 500 וואט הם אומרים לי 'לא יותר משתי עמדות טענה, כי אי אפשר' ועמדת הטעינה היחידה שהוקמה ברידינג היא כבר בקיבולת מקסימלית וכדי להתקין עוד עמדת טעינה אני צריכה עוד שנאי.

מיטל להבי: ותבינו, שנאי זה שנה וחצי להתקנת שנאי.

מיטל להבי: שנה וחצי להתקנת שנאי בחברת חשמל, למרות שמשרד התחבורה ביקש לתעדף שנאים עבור תחבורה ציבורית.

מיטל להבי: יש משהו בתכנית העבודה רבת השלבים שלא עובד, לא מוצה, לא נמצא על המפה ולא ברור לי מי האחראים.

יעל כהן-פארן: אוקיי, הדברים מובנים.

יעל כהן-פארן: מיטל, לסיום.

מיטל להבי: אני רוצה תמ"א ארצית שמסדירה את הפריסה של רשתות טעינה, אנחנו רוצים להגדיר את זה כמתקן דרך ואני רוצה שאנחנו בוועדה הזאת נתמודד עם הסכנה שהחשמל יגיע קודם לרכבים הפרטיים ואחרי זה לציבוריים.

מיטל להבי: צריך פה לקבוע יעד, שהחשמול יגיע קודם כל לרכבים רבי קיבולת, ציבוריים, שיתופיים, שלא ייווצר מצב שכל העידוד של החשמלי מעודד את האוטונומי לכל ילד ולכל קשיש.

מיטל להבי: אנחנו נמצאים במקום שבו הכניסה של המודרניזציה של התחבורה, המהפכה התחבורתית, עשויה לשרת את האינטרס של הרכב הפרטי, של השיווק ההמוני להמונים של רכבים פרטיים במקום לשרת קודם כל את המתודולוגיה של רכב רב קיבולת חשמלי לפני הכול.

מיטל להבי: זה משהו במדיניות שאנחנו צריכים להוביל אותו.

יעל כהן-פארן: תודה.

יעל כהן-פארן: תודה רבה.

יעל כהן-פארן: כמו שאמרתי, לא כולם יקבלו את רשות הדיבור בגלל שזמננו קצר.

יעל כהן-פארן: מי רוצה לדבר מצד מפעילי התחבורה הציבורית, יש לפניי רשימה ארוכה של דוברים.

אבי כהן: אני מחברת דן, אבי כהן.

מיטל להבי: ספר על המתקנים.

יעל כהן-פארן: כן, מהנדס חטיבת המשק של דן.

יעל כהן-פארן: בבקשה, מה התכניות של דן?

יעל כהן-פארן: בעצם אולי אתם החברה - - - כמובן יש עוד חברות היום שמפעילות, כולם רלוונטיים, אבל דן, כמי שמפעילה את מרבית האוטובוסים בגוש דן, אתם היעד הראשון.

יעל כהן-פארן: בבקשה.

אבי כהן: קודם כל אני רציתי להגיד בהתחלה שאנחנו בתור חברה אנחנו חלוצים בתחום הפעלת הרכב החשמלי בארץ.

אבי כהן: אנחנו מפעילים למעלה מחמש שנים אוטובוס חשמלי.

יעל כהן-פארן: אחד?

אבי כהן: לא, לפני חמש שנים הכנסנו את הראשון.

מיטל להבי: עם הבטרייה.

אבי כהן: עם הבטרייה.

אבי כהן: אחרי הניסיון שלנו הכנסנו בשנה האחרונה, קלטנו עוד 26 אוטובוסים נוספים חשמליים.

אבי כהן: כמו שמיטל אומרת, חלק מהאוטובוסים עומדים בגלל הבעיות של הטענה.

אבי כהן: יש תהליך רגולטורי סבוך מול הרשויות, מול חברת חשמל, שלא יכולנו להחדיר את כל האוטובוסים לתוך ה - - -

יעל כהן-פארן: בדיוק בשביל זה יש את הדיון היום.

יעל כהן-פארן: מה עדיין חסם, איפה הוא נפתר והאם אנחנו היום יכולים להגיד שנפתחה הדרך או שעדיין יש חסמים ועליהם נדון פה?

אבי כהן: עדיין יש חסמים.

יעל כהן-פארן: מה המרכזיים?

אבי כהן: החסם העיקרי שלנו, כמו שמיטל אמרה, זה הנושא של הקמת תחנות טעינה.

יעל כהן-פארן: מי אחראי על זה מבחינתכם?

יעל כהן-פארן: אתם או שמישהו צריך לבוא ולהקים לכם אותן?

אבי כהן: קודם כל יש את הגופים שאחראים על החניונים.

אבי כהן: אנחנו רואים, בכל תכנון עירוני, אין חשיבה עתידית בכלל במסופים על הקמה והקצאת עמדות טעינה.

אבי כהן: זה הבייסיק.

אבי כהן: קחי לדוגמה את מסוף סבידור.

אבי כהן: במסוף סבידור רצינו להכניס את האוטובוסים שלנו, קו 5 המיתולוגי שלנו, להפעיל אותו כקו חשמלי, בתוך התכניות של השיפוץ וההקמה של המתקן לא הייתה בכלל חשיבה להקים שם עמדת טעינה וכשנכנסנו לעניין אמרו שזה ייקח סדר גודל של שנתיים מיום שהגשנו את הבקשה.

יעל כהן-פארן: וואו.

יעל כהן-פארן: וכמה זמן עבר?

אבי כהן: עברה כבר שנה מאז.

יעל כהן-פארן: ומשהו התקדם?

אבי כהן: אנחנו בתוך התהליך, כן.

יעל כהן-פארן: מה כל כך ארוך בתהליך?

יעל כהן-פארן: יש שם מסוף - - -

מיטל להבי: אין שנאי.

מיטל להבי: אין חשמל.

יעל כהן-פארן: אין חשמל?

יעל כהן-פארן: זו בעיה של חברת חשמל?

יעל כהן-פארן: יש פה נציג חברת חשמל?

מיטל להבי: לא, אני אומר ככה, לא הייתה בכלל קיבולת חשמל, ויתרה מכך, זה לא היה בתכולת העבודה של המסופים, היה נדרש אישור מיוחד של משרד האוצר כדי שמשרד התחבורה יכניס את הנושא של החשמל לתכנית העבודה של מסופים כי זה לא היה חלק, זה חדש עכשיו.

יעל כהן-פארן: זה ממש חדש, כן, לא שמענו על אוטובוסים חשמליים 20 שנה.

אבי כהן: אני יכול לסבר את האוזן, אני מדבר על מה שקורה היום, אני מדבר על מכרזים עתידיים שקורים ממש לפנינו, המכרז של פרויקט בית שמש, בתוך המכרז דיברו על הפעלה של 58 אוטובוסים חשמליים.

אבי כהן: אנחנו, כחלק מקבוצה שמתמודדת על המכרז הזה, כשפנינו לחברת חשמל באזור ירושלים אז דובר שצריכים להיכנס לאיזה שהיא היערכות ואין להם את היכולת המיידית לספק את כמות החשמל לכזה צי של אוטובוסים.

אבי כהן: מדובר על כמות מטורפת של חשמל שאין להם אותה לתת לנו אותה כרגע.

אבי כהן: מדובר על היערכות של קרוב לשנה.

יעל כהן-פארן: הבנתי.

יעל כהן-פארן: חברת חשמל, אפשר?

גולדי גרינברג: כן.

יעל כהן-פארן: אתה יכול להתייחס?

יעל כהן-פארן: כי אני באמת רוצה להבין את הנקודה הזאת, מה זה אין קיבולת?

יעל כהן-פארן: תל אביב, יש לך את כל החשמל שבעולם בתל אביב, אין לך קיבולת לתת לאוטובוסים?

נולדי גרינברג: אני רוצה להגדיר את הדיון ולהגיד שאנחנו כחברת חשמל מאוד תומכים בהקמת התשתיות לתחבורה ציבורית.

נולדי גרינברג: אנחנו חברה לאומית ואנחנו רואים את זה כמשימה לאומית ולא כאיזה שהוא ביזנס.

נולדי גרינברג: אם היינו רואים כביזנס אז זה לא ביזנס, כמות האנרגיה שנמכרת היא רבע ועלויות הטיפול הן אדירות.

נולדי גרינברג: אנחנו מאוד תומכים בזה, אבל צריך לקחת בחשבון שהקמת תשתית, במיוחד במרכזי הערים, לוקחת זמן, מדובר על אישורי פתיחת כבישים, אישורים שאנחנו מקבלים מהעירייה, מהמשרד לאיכות הסביבה.

נולדי גרינברג: אני לא מנסה לתרץ את לוחות הזמנים, אבל מדובר על פעולות בשטח אשר דורשות הרבה גופים ותכנון רב.

נולדי גרינברג: ואכן, כחברה לאומית, אני הייתי מציע, במקום שנתרכז באיזה שהיא הקמה של מסוף או עמדת טעינה, שזה אס.

נולדי גרינברג: או.

נולדי גרינברג: אס דחוף, נכון להיום, להסתכל על זה כמו במדינות אחרות מההיבט הלאומי, להקים מדיניות של תשתית לאומית וטעינת רכבים או תחבורה ציבורית בחשמל כאשר אנחנו יכולים להיערך, לראות מה הדברים הרגולטוריים.

נולדי גרינברג: אני לא רוצה חס וחלילה, המשרד לאיכות הסביבה תומך בנו, אבל מצד אחד המשרד לאיכות הסביבה רוצה פחות זיהום, מצד שני, כשאנחנו מרכיבים שנאים באזור מאוכלס יש לנו בעיה עם ההיתרים בגלל הנושא הזה של השדות המגנטיים.

נולדי גרינברג: צריכים לקיים דיון ולעשות את הנושא הזה של התשתית בראייה לאומית וחברת החשמל תעמוד בכל הדרישות שיהיו.

יעל כהן-פארן: יש לי שאלה, האם יש חוסר של חשמל בערים?

יעל כהן-פארן: למה מדובר בשנתיים הקמה?

יעל כהן-פארן: האם זה בגלל שאיזה שהיא טכנולוגיה מסוימת שאתם - - - תן, יש פה ועדת מדע, אנחנו רוצים להבין את הטכנולוגיה.

נולדי גרינברג: הבעיה היא שיש תשתית בערים, יש לי חשמל בתחנות המשנה, הבעיה זה להביא את הכבלים הקטנים, לפתוח את הכבישים, להתקין שנאים במקום המסוים הזה.

נולדי גרינברג: לכן זה דורש עבודות - - -

יעל כהן-פארן: אתה צריך שנאים גדולים בשביל הטעינה הזאת?

יעל כהן-פארן: זה מה שאתה אומר?

נולדי גרינברג: כן.

נולדי גרינברג: לעמדות הטעינה של האוטובוסים, מדובר על שתי עמדות טעינה של פעמיים, שלוש פעמים, 60 אמפר, לכן לעמדה כזו צריך שנאי, שנאי זה גוף גדול כאשר הוא צריך חדר, אז צריך לבנות חדר, להביא כמות גדולה של כבלים - - -

יעל כהן-פארן: יש לי שאלה, אני קצת מכירה את התחום - - -

מיטל להבי: תאמיני לי, בגן ילדים מקימים צ'יק צ'ק.

מיטל להבי: בגן ילדים זה לוקח חמש דקות.

יעל כהן-פארן: לא, יש לי שאלה, האם טכנולוגיות נוספות נבחנו על ידכם, שאולי לא דורשות את השנאים.

יעל כהן-פארן: בעצם אתה מדבר על הצורך בשנאים כדי לספק טעינה מהירה, אם אני מבינה נכון, כי אוטובוס בא והוא רוצה לצאת תוך 20 דקות, אבל בהנחה שכרגע יש אוטובוסים שפשוט עומדים, אז האם אין מצב לספק להם טעינה שהיא איטית?

יעל כהן-פארן: אתה יודע, חשמל שלא דורש היערכות כל כך מסיבית, או לחשוב על טכנולוגיות אחרות.

יעל כהן-פארן: אני יכולה להגיד לך מכאן שאני מכירה טכנולוגיה, אפילו ישראלית, שמיושמת בחו"ל של טעינה מהירה שהיא לא שנאית.

יעל כהן-פארן: גלגלי תנופה, משהו כזה, אני לא יודעת אם אתה מכיר.

נולדי גרינברג: אנחנו מכירים את הדברים האלה, לצערי הרב לא קיבלנו שום הכרה בעלויות האלה, לדוגמה אם הייתי מקים איזה שהיא תשתית - - -

יעל כהן-פארן: אז הבעיה זה הכרה בעלויות?

נולדי גרינברג: כמובן שהכרה בעלויות ו - - -

יעל כהן-פארן: אז על זה צריך לעשות את הדיון.

נולדי גרינברג: אבל לא בכל מקום אני אוכל להקים איזה שהיא עמדה של אחסנת אנרגיה חשמלית שגם היא תופסת מקום כאשר אין לי את המקום הכי זה - - - אז צריכים לדון בנושאים האלה לגופו של עניין.

נולדי גרינברג: בראייה לאומית אני לא רואה שיש פתרון.

יעל כהן-פארן: תודה רבה, תודה רבה גם לדן.

יעל כהן-פארן: האם מישהו ממפעילי התחבורה הציבורית עוד רוצה להתייחס?

נסים בעבור: שמי נסים.

נסים בעבור: אני מאגד.

נסים בעבור: אנחנו באגד מפעילים מזה כשנה 25 אוטובוסים חשמליים באזור הקריות.

יעל כהן-פארן: זה פרויקט חדש, מלפני חצי שנה, שנה כזה, נכון?

יעל כהן-פארן: עם קק"ל.

נסים בעבור: ביוני הייתה השקה עם קק"ל.

יעל כהן-פארן: אני זוכרת אותה, כל הכבוד.

נסים בעבור: ומאז הם עובדים באזור הקריות וקצת עולים לחיפה, כי אזור הררי הוא קצת יותר קשה ולכן אנחנו מתחילים לעלות גם לאזור הררי.

נסים בעבור: בסך הכול הם עובדים, הרבה חבלי קליטה קשים, היום הם עובדים, עושים את יום העבודה שלהם, יש כמה תובנות שהייתי רוצה לשתף על חלק מהדברים שעלו.

יעל כהן-פארן: כן, בקצרה, בבקשה.

נסים בעבור: האחד זה נושא התשתיות, זה הנושא הכי קריטי בנושא של אוטובוסים חשמליים.

נסים בעבור: חניון לילה של 25 אוטובוסים זה נתון אחד, אבל חניון לילה עם 100 אוטובוסים שכל אחד צריך 75 אמפר לשעה לטעון, אז זה פתאום הופך להיות מסות כבדות.

נסים בעבור: אז זה גם התשתית, גם המיקום, גם זמני הבנייה, הם נתון אחד מאוד מרכזי.

נסים בעבור: שתיים, כמפעילים נכון להיום רוב המפעילים עוברים לאנרגיה חלופית מכורח, מצווים, או מתקנות או מחויבויות כאלה ואחרות.

נסים בעבור: התחשיב הכלכלי היום הוא לא מוביל לאנרגיה חלופית, למרות שיש צעדים שהמדינה עושה, הממשלה עושה, הורידו עכשיו לדוגמה את המכס על אוטובוסים חשמליים, עשו את חוק אוויר נקי - - -

יעל כהן-פארן: נכון, ממש לפני יומיים יצאה הודעה של השר.

נסים בעבור: נכון, עושים, יש כיוונים נכונים לעודד, אבל - - -

יעל כהן-פארן: אבל אתה אומר שזה לא שווה כלום אם אין תשתיות.

יעל כהן-פארן: אתה לא יכול לייבא גם בחינם אוטובוס.

נסים בעבור: נכון.

נסים בעבור: לדוגמה אנחנו זכינו בקול קורא של הגנת הסביבה להפעלת עשרה אוטובוסים חשמליים בירושלים.

נסים בעבור: אנחנו ממתינים לבנייה של חניון חדש של משרד התחבורה ביחד עם עיריית ירושלים בהר חוצבים, ורק שם נוכל באמת להפעיל את האוטובוסים החשמליים והתשתית היא עוקבת אחרי הגעת האוטובוסים הצפויה.

נסים בעבור: דבר שלישי, עלה כאן נושא של טווח נסועה.

נסים בעבור: זה פקטור היום מבחינתנו כמפעילים.

יעל כהן-פארן: ברור, אבל בעיקר כרגע מדובר על העירוניים, לעומת הבין עירוניים שבעתיד ייסעו על גז.

נסים בעבור: נכון.

נסים בעבור: אוטובוס עירוני היום עושה, דיזל, רגיל, עושה 220, 230, 240 קילומטר ליום.

נסים בעבור: אוטובוס חשמלי שאנחנו מפעילים בקריות עושה בערך 200 קילומטר ביום, שזה ככה מגרד, אנחנו צריכים לבוא בצהריים, למנוחת צהריים, להטעין עוד טיפה בשביל שיוכל להמשיך.

נסים בעבור: עלה גם הנושא של שימוש באותה תשתית למפעילים שונים.

נסים בעבור: אז היום אין תקן מחייב לתשתית אחודה.

נסים בעבור: זאת אומרת אם אני היום בא להטעין עם אוטובוס שאגד קנה בעמדת טעינה של דן או של מפעיל אחר, אני לא יכול כי זו עמדה אחרת.

נסים בעבור: לכן אולי צריך ליצור עוד המלצה, ליצור רגולציה לתשתית טעינה אחודה שתדע לתת מענה ליצרני אוטובוסים שונים.

יעל כהן-פארן: אוקיי, תודה רבה.

יעל כהן-פארן: מי שמבקש לדבר אני כבר אומרת שהזמן קצר.

יעל כהן-פארן: אני מברכת את חבר הכנסת אזברגה שהצטרף אלינו לדיון.

יעל כהן-פארן: אם אתה רוצה להגיד כמה מילים, או - - - אנחנו קצת לחוצים פה בזמן.

ג'מעה אזברגה: לא, אני יותר אקשיב.

יעל כהן-פארן: אוקיי.

יעל כהן-פארן: לפני שאני נותנת למשרד התחבורה להגיב אני מבקשת מלי-היא גולדנברג, אדם טבע ודין, ממש בקצרה.

לי-היא גולדנברג: קודם כל תודה רבה על הדיון החשוב ואני באמת רוצה לחזק את דברי חבריי שיושבים פה לידי, אבל אני רוצה להוסיף נדבך שלא הוזכר עד עכשיו ואני גם רואה שאין פה נציג של משרד האנרגיה - - -

ענת לוי: יש.

לי-היא גולדנברג: מצטערת, סליחה, לא ראיתי ולא זיהיתי שם מאחורה.

לי-היא גולדנברג: אם אנחנו רוצים מהפכה אמיתית של תחבורה ציבורית נקייה אז שאלת הרשת ותמהיל הדלקים בישראל נדרשת גם לתשומת לב, גם של הוועדה הזאת וגם בכלל מבחינת הכנסת.

לי-היא גולדנברג: משרד האנרגיה כן צועד ל-83% גז טבעי, אבל כולנו יודעים שגז טבעי בסופו של דבר הוא לא אנרגיה מתחדשת ולא אנרגיה נקייה וככל שגם תחבורה ציבורית וגם תחבורה פרטית יישענו על חשמל יש חשיבות יותר ויותר גדולה בעצם לנקיוּת של רשת החשמל בישראל.

יעל כהן-פארן: אוקיי, שגם החשמל יבוסס על אנרגיה מתחדשת.

יעל כהן-פארן: תודה רבה.

יעל כהן-פארן: שלום בן משה, ראש העיר של ראש העין.

שלום בן משה: תודה רבה.

שלום בן משה: אני אבקש בקצרה לומר כך, אנחנו נמצאים בתוך מהפכה לתחבורה ציבורית אצלנו בעיר, הגדלנו כמעט פי שלושה את התחבורה הציבורית, אנחנו מוכנים להיות פיילוט באזור המרכז לתחבורה הציבורית ולהיכנס עכשיו במסגרת ההקצאה שמשרד התחבורה מתכוון לעשות, להתחיל בתחבורה ציבורית בתוך העיר עצמה ומחוץ לעיר.

שלום בן משה: נעשה את זה בנפש חפצה ואני חושב שזה חשוב מאוד.

שלום בן משה: המסמך שהכנתם פה הוא מסמך ממש מאלף, של זיהום אוויר בתחבורה הציבורית, של גרינפיס, ממש מדהים, וזה נכון כל מה ש - - - לכן נשמח מאוד להצטרף לעניין הזה.

יעל כהן-פארן: תודה רבה.

יעל כהן-פארן: מר דניאל צוקר מילוגר, ממנהלת תחליפי דלקים ותחבורה חכמה, בבקשה.

דניאל צוקר מילוגר: לפני כן נציג רשות המסים, כי הוא חייב ללכת.

אורי זיסקינד: אני חייב לצאת לוועדת כספים, רציתי עוד עדכון קטן.

יעל כהן-פארן: בסדר, בוועדת הכספים דנים בדיוק בנושאים האלה גם ברגעים אלה.

יעל כהן-פארן: מה שמך?

אורי זיסקינד: אורי זיסקינד, רשות המסים.

אורי זיסקינד: אני אומר שאנחנו בהחלט רואים חשיבות רבה בנושא ולראיה גם הובלנו ועדה שנקראה 'ועדת מיסוי ירוק 3' שדנה במיסוי תחליפי נפט לתחבורה בכלל והוציאה שורה של צעדים.

אורי זיסקינד: פטור ממכס, הזכרתם כבר, אושר אתמול, ומכאן אנחנו עוברים לוועדת כספים לקבל את אישור הוועדה לפחת מואץ לאוטובוסים חשמליים.

יעל כהן-פארן: מה עם פחת מואץ לאוטובוסים בכלל כדי שיחליפו אותם יותר מהר?

יעל כהן-פארן: זה משהו שנידון עוד כשערן - - - אני דיברתי על זה עם ערן יעקב בכלל לפני שהייתי בכנסת, עוד כשהוא היה ראש הוועדה, תחשוב מתי זה היה.

אורי זיסקינד: אז ערן, שהיום הוא מנהל רשות המסים, הוא היה באמת בזמנו משנה למנהל רשות המסים והוביל את הוועדה, זו ההמלצה שיצאה תחת ידיו.

יעל כהן-פארן: כן, אבל הפחת המואץ, צריך להיות לאוטובוסים המזהמים כדי שיחליפו אותם בארבע שנים ולא ב-15, אתה מבין אותי?

אורי זיסקינד: כן, אבל פחת בסופו של דבר זה נושא כלכלי וחשבונאי ויש גם חוק איך לקבוע אותו.

יעל כהן-פארן: נכון, אבל זה גם אמצעי לקדם מדיניות.

אורי זיסקינד: נכון, אז כרגע אנחנו מנסים לקדם את האוטובוס החשמלי על פני אוטובוסים שבסופו של דבר הפחת באוטובוסים רגילים הוא לפי הפחת הכלכלי האמיתי שלו, כמו כל דבר אחר, פחת - - - יותר נכון.

יעל כהן-פארן: אז הפחת המואץ על האוטובוסים החשמליים יניע החלפה לאוטובוסים חשמליים, לדעתכם?

אורי זיסקינד: הוא יעודד, בהחלט, מעבר מאוטובוסים של סולר מזהמים לאוטובוסים חשמליים, כמו פטור ממכס.

אורי זיסקינד: ועוד צעד אחד שיתרום שהוא יתרום והוא הולך להתמשך על פני שמונה השנים הבאות ולתמרץ מעבר לתחליפי נפט בכלל, אבל גם לאוטובוסים חשמליים, זה ביטול של הסדר הסולר, שהוא בעצם יגרום לעלייה אפקטיבית של הסולר.

אורי זיסקינד: זה ביטול של הישבון הבלו על הסולר, שזה בעצם האלטרנטיבה, בעצם אם הוא מתייקר אז זה תורם למעבר גם של מוניות היברידיות, גם של מוניות חשמליות, גם של אוטובוסים חשמליים.

יעל כהן-פארן: וגם למעבר לגז.

אורי זיסקינד: בדיוק.

יעל כהן-פארן: טוב, תודה רבה, דברים חשובים.

יעל כהן-פארן: בבקשה, דניאל.

דניאל צוקר מילוגר: כן, אז שלום לכולם, אני בהחלט מברך על הדיון.

דניאל צוקר מילוגר: צריך להבין ואני מזמין את כולם לשלוח לי מייל ואני אשלח לכם את החלטות הממשלה שנוגעות בנושא, החל משנת 2010 ממשלת ישראל החליטה שישראל תהיה קטליזטור להפחתה עולמית בשימוש בנפט בתחבורה ועשתה צעדים רבים שמגובים בארבע החלטות ממשלה בנושא.

דניאל צוקר מילוגר: כל הדברים שנגענו בהם כאן ומדברים עליהם, גם פחת מואץ, ביטול מכס, ה-62 אוטובוסים חשמליים, כולם אלה בעיות שאני שמח שצפו אלינו כתוצאה מההחלטה והעבודה של ממשלת ישראל בנושא הזה.

דניאל צוקר מילוגר: התכנית מתוכללת במשרד ראש הממשלה, במנהלת תחליפי דלקים בתחבורה חכמה, גוף שאני עובד בו ובעצם מערבת עשרה משרדי ממשלה שרובם נמצאים פה, הגנ"ס, תחבורה, אנרגיה, רשות המסים, אוצר, כלכלה, כולנו יחדיו עובדים בשביל לתת את החבילה ההוליסטית של פתרון הבעיות.

דניאל צוקר מילוגר: צריך להבין שהתחום הוא לא תחום מסורתי והבעיות הן חדשות.

דניאל צוקר מילוגר: יש פה בהחלט בעיות של חבלי לידה ואנחנו נמשיך להיתקל בהן וכולנו צריכים להיות עם אורך נשימה ונחישות חזקה על מנת לפתור את החסמים.

דניאל צוקר מילוגר: בוודאי שתח"צ חשוב במסגרת האסטרטגיה הכוללת, נציג משרד התחבורה ירחיב בנושא, אבל לנו ברור, אל"ף, כמובן שכמה שיותר אנשים יעברו לתח"צ יותר טוב ולהליכה ולאופניים, ושנית, בגלל הנצילות הנמוכה ותמהיל הדלקים הגבוה שמשמש להסעתם.

יעל כהן-פארן: לסיום, דניאל.

דניאל צוקר מילוגר: לסיום, אני רוצה להגיד שנמכרו עד היום כ-140,000 אוטובוסים חשמליים בעולם, 99.5% מהם בסין.

דניאל צוקר מילוגר: סין רוצים, מבצעים.

דניאל צוקר מילוגר: בישראל, לשמחתי, הדברים שונים.

דניאל צוקר מילוגר: אנחנו כן מתהדרים היום בכ-60 אוטובוסים חשמליים שנוסעים בישראל ויהיו עוד רבים.

דניאל צוקר מילוגר: ואני אשמח, שוב, תעבירו אלינו חסמים, אנחנו עובדים עליהם ונשמח לשמוע.

דניאל צוקר מילוגר: בבקשה.

יעל כהן-פארן: תודה רבה.

יעל כהן-פארן: נציג המשרד להגנת הסביבה.

יעל כהן-פארן: בבקשה.

דקלה בן יעקב: לצערנו באמת כמו שעלה פה, כשאנחנו מסתכלים על זיהום אוויר בצירי תחבורה ציבורית ראשיים בערים הגדולות אנחנו רואים באמת חריגות מערכי סביבה וזה לא שבהיבט הזה אנחנו הופכים להיות נגד תחבורה ציבורית, אלא להיפך, אנחנו חושבים שבאמת התחבורה הציבורית צריכה להפוך לתחבורה נקייה יותר.

דקלה בן יעקב: הצעדים שאנחנו עושים, נכון להיום, לטובת העניין, אנחנו גם תומכים בהתקנת מסנני חלקיקים וגם בגריטת אוטובוסים ישנים, אבל זה בהחלט משהו שהוא לא מספיק, גם עלו עד היום 68 אוטובוסים חשמליים - - -

קריאה: אבל האוטובוס החשמלי - - -

יעל כהן-פארן: בבקשה, תן לדקלה להמשיך.

דקלה בן יעקב: עלו עד היום 68 אוטובוסים חשמליים שתמכנו ברכישתם ובאמת אוטובוס חשמלי הוא לא אוטובוס מזהם ולכן המטרה - - -

קריאה: גם היורו 6 לא.

דקלה בן יעקב: היורו 6 יותר מרכב חשמלי.

דקלה בן יעקב: והמטרה היא באמת להגיע למצב שיש לנו יותר ויותר עד מצב שכלל האוטובוסים יהיו חשמליים.

דקלה בן יעקב: אני חושבת שאם אנחנו רוצים להגדיר יעד ואולי זה יעד שאפתני, אבל כן צריך לשאוף לכיוון הזה, זה שמעבר לזה שהיום ימשיכו וירכשו אוטובוסים חשמליים, להגדיר שתוך חמש שנים כל אוטובוס שיורד מהכביש, מה שנקנה במקומו זה אוטובוס חשמלי ושזה יהיה הסטנדרט.

דקלה בן יעקב: ויכול להיות שכך - - -

יעל כהן-פארן: מי צריך להחליט על זה?

יעל כהן-פארן: משרד התחבורה?

מיטל להבי: כן, אבל כל מה שיורד מהכביש יורדים מעט מאוד.

מיטל להבי: תוך עשור צריך לעבור לתחבורה חשמלית.

יעל כהן-פארן: תודה רבה, דקלה.

מיטל להבי: מה שיורד, מה שלא יורד.

יעל כהן-פארן: משרד התחבורה והבטיחות בדרכים יציג.

יעל כהן-פארן: בבקשה.

יעל כהן-פארן: אתה רוצה להגיד כמה דברים?

ג'מעה אזברגה: אני נקלעתי אמנם לפה בטעות, אבל אני מברך מאוד על הדיון הזה, באמת.

ג'מעה אזברגה: מעניין, מאתגר אפילו.

ג'מעה אזברגה: בכל זאת אני חושב שכל העולם הופך - - - בכלל, לא רק תחבורה, את יודעת, הרעיון שלה לגבי אוטובוס שצריך לעבוד היום בתחבורה הציבורית צריך לעבוד לפחות עשר שנים, אחרי עשר שנים אם מורידים אותו - - -

יעל כהן-פארן: כן, אין לו את הפחת ממס שיחליפו יותר מהר.

ג'מעה אזברגה: כן.

ג'מעה אזברגה: עכשיו, אם אתה מוריד אותו, אחרי עשר שנים זה כבר, את יודעת, כל חברה תעביר חמישה, שישה, תגרע ותכניס במקומם אוטובוסים חשמליים, זה כשלעצמו פרויקט.

ג'מעה אזברגה: בכל אופן אני מברך על הדיון ובאנרגיה סולרית, בכלל הרבה, אצלנו במגזר, למשל, משתמשים, הרוב המכריע, בערך 80% באנרגיה סולרית מהשמש, ואפשר שאולי גם זה יהיה מקור לתחבורה.

יעל כהן-פארן: תודה.

יעל כהן-פארן: נציג משרד התחבורה, רק תציג את עצמך.

ניר משה: שלום, ניר משה, הרשות לתחבורה הציבורית.

ניר משה: אנחנו מברכים על הדיון.

ניר משה: אני אתייחס בקצרה, כי אני מבין שאין לנו הרבה זמן.

יעל כהן-פארן: כן, אבל אתה יכול להתייחס לשאלות הרציניות שהיו פה.

יעל כהן-פארן: האם יש יעדים, האם יש תכנית, איפה הדחיפה מהממשלה.

ניר משה: אז קודם כל אני אגיד שבשונה ממה שהוצג פה, מדינת ישראל כן עושה צעדים מאוד משמעותיים בנושא של ה - - -

יעל כהן-פארן: 68 אוטובוסים זו תעודת עניות, אני מצטערת לומר לך.

ניר משה: אני מקבל, אבל אני עדיין חושב שאנחנו ביחס לעולם נמצאים בנקודת זינוק יחסית יותר טובה משאר המדינות האירופאיות.

ניר משה: כלומר היום מספר האוטובוסים - - -

קריאה: מה הפער?

ניר משה: זה נמוך, אבל אנחנו בין המובילים באירופה.

ניר משה: רק לשים על השולחן שזה תחום מאוד חדש, עם הרבה חבלי לידה.

ניר משה: בעצם המשרד פועל בשני מישורים, האחד בטווח המיידי והשני בטווח קצת יותר ארוך.

ניר משה: בטווח המיידי יש לנו סיטואציה שבה יש לנו המון חסמים שאנחנו נדרשים לטפל בהם, הן במסופים והן בתשתיות.

ניר משה: בעצם כבר היום יש החלטות ממשלה ומכרזים שחייבו מפעילים להכניס אוטובוסים חשמליים ותוך כדי הביצוע של התהליך הזה אנחנו נתקלים בלא מעט חסמים שחלקם, כפי שציינו, זה חברת חשמל וחלקם זה הרשויות והשנאים.

ניר משה: אנחנו לומדים את הנושא בשיתוף משרדי הממשלה השונים ולאור תהליך הלימוד היחסית קצר שחווינו בשנה האחרונה פחות או יותר גיבשנו הנחיות לתכנון מסופים שתומכים בחשמול ואנחנו מתכננים בטווח המיידי להקים צוות שיעסוק בתכנון תכנית מתאר ארצית לנושא המסופים המחושמלים והתאמתם, שזה לשאלתך.

יעל כהן-פארן: אבל זה מאוד טווח ארוך, תמ"א.

ניר משה: לא, לא תמ"א, כבר היום ל - - -

יעל כהן-פארן: תכנית מתאר ארצית זה תמ"א.

ניר משה: לא, כבר היום להצביע על מה הם המכרזים שעתידים לצאת ואיפה בכל שנה אנחנו רוצים לקלוט כמה אוטובוסים בכל אזור ומה התשתית הנדרשת.

יעל כהן-פארן: עוד אין לכם את המספרים האלה של כמה אוטובוסים אתם רוצים לקלוט בכל אזור?

ניר משה: אז אני אדבר על זה.

ניר משה: מבחינת תכנית רב שנתית, המשרד גיבש תכנית רב שנתית והציב יעד שעד 2025 60% מהאוטובוסים העירוניים בארץ יופעלו כאוטובוסים חשמליים, מדובר על כ-3,000 אוטובוסים.

ניר משה: גם פה ביחס לעולם זה מספר די אגרסיבי.

ניר משה: כשאני מחדד - - -

יעל כהן-פארן: עד 2025 3,000 אוטובוסים חשמליים בערים?

ניר משה: 60%, זה יותר.

יעל כהן-פארן: לא, רגע, 60% מ-3,000, או 60% הם 3,000?

ניר משה: לא, 60% זה כ-3,000 ויותר אפילו.

ניר משה: צריך להגיד שזה יעד אגרסיבי גם ביחס למה שנקבע בעולם וגם ביחס לטכנולוגיות שקיימות היום.

ניר משה: למשל אוטובוסים מפרקיים, קשה מאוד להפעיל אותם בהנעה חשמלית בגלל הטווחים הקצרים והעלות הגבוהה.

ניר משה: הדגש פה יינתן כמובן על המטרופולינים, זה מגובה גם בעמדת משרדי הממשלה השונים.

ניר משה: עד שנגיע ליעד הזה שאנחנו מדברים עליו יש כבר היום החלטת ממשלה שמיושמת במכרזים חדשים, שבה 50% מצי הרכב צריך לפעול בהנעה חשמלית.

יעל כהן-פארן: באיזה שנה?

ניר משה: זה כל משרד חדש שיוצא.

יעל כהן-פארן: הבנתי, כי זה מכרז של?

ניר משה: תחבורה ציבורית.

ניר משה: אז המכרז החדש בבית שמש, כשעמדה בפנינו הבחירה בין גז לחשמל קיבענו את המכרז על חשמל.

ניר משה: כנ"ל לגבי המכרזים החדשים בירושלים שאמורים להכניס עוד מסה רצינית של אוטובוסים.

ניר משה: בירושלים, מלבד עשרה האוטובוסים שאגד זכו בהם במסגרת המכרז של המשרד להגנת הסביבה, צפויים להיכנס עוד 100 אוטובוסים.

ניר משה: בדן היעד הוא לא 28 אוטובוסים, אלא 128 אוטובוסים.

יעל כהן-פארן: רק 128 אוטובוסים?

יעל כהן-פארן: לאיזה שנה?

ניר משה: לא, לא רק.

ניר משה: כרגע מה שמתוקצב - - -

יעל כהן-פארן: אבל מה לגבי המסופים והדחיפה של הפתרונות?

יעל כהן-פארן: פשוט זמננו קצר.

ניר משה: אז בעצם, כמו שמיטל אמרה, היה חוסר בהירות לגבי מי אחראי על המסופים.

ניר משה: המשרד קיבל החלטה לפני כחצי שנה שהוא הגורם שיתכלל את הנושא ואז נתיבי איילון נכנסה לטיפול ברוב המסופים בתל אביב.

ניר משה: הקושי פה הוא שהרשות המקומית היא הגורם, בדרך כלל, האחראי על המסופים.

ניר משה: רוב המסופים היום הם לא סטטוטוריים - - -

יעל כהן-פארן: היא אומרת שמשרד התחבורה אחראי על המסופים.

מיטל להבי: לא, אני - - -

ניר משה: רוב המסופים היום בארץ הם לא סטטוטוריים וזו בעיה כי בעצם תשתית חשמלית מחייבת היתר בנייה וכדי להוציא היתר בנייה אתה חייב שתהיה לך סטטוטוריקה מתאימה.

מיטל להבי: אנחנו החלטנו שזה מתקן דרך ותצעדו עם מתקן דרך כדי שלא ניתקע בשצ"פים, בסדר?

מיטל להבי: מתקן דרך, לא קרה כלום.

ניר משה: כן, נכון.

ניר משה: אז זה גם איזה שהיא מורכבות שהנה, נפתרה.

ניר משה: אבל זה גם, במקומות שבהם זה שטח ציבורי, יש מקומות שבהם מסופים הם לא כאלה.

ניר משה: אז בעצם נתיבי איילון עושה היום את הביצוע בשיתוף פעולה עם עיריית תל אביב.

ניר משה: היום אני מניח קריאה לכל רשות מקומית שתהיה מעוניינת באוטובוסים חשמליים ותתמוך מבחינת תשתית בנושא - - -

יעל כהן-פארן: מה זה שתהיה מעוניינת?

יעל כהן-פארן: אתם צריכים לבוא אליהם ולהגיד, 'רמת גן, גבעתיים, בני ברק, בת ים, עושים עכשיו תחבורה חשמלית'.

יעל כהן-פארן: לא לחכות להם.

מיטל להבי: הנני להודיע שאני מעוניינת רק בתחבורה חשמלית, תוציא את כל השאר.

יעל כהן-פארן: הנה, למשל בא אליך שלום בן משה, אומר 'אני רוצה', אבל אולי לא כל ראשי הערים הם כאלה פתוחים לטכנולוגיות חדשות.

יעל כהן-פארן: אתם צריכים לבוא ולהגיד שזה מציל חיי אדם.

ניר משה: יש לנו אמירה, יש לנו אמירה חד משמעית לגבי איפה אנחנו רוצים לראות אוטובוסים, עם זאת הנושא של פיתוח התשתיות הוא עדיין מצוי בצורה משמעותית אצל הרשות המקומית.

מיטל להבי: למה?

יעל כהן-פארן: ואין לכם שום דרך לכפות עליהם?

יעל כהן-פארן: הרי הקשרים ביניכם הם קשרי גומלין, זה לא שרק תלויים בהם.

ניר משה: בנושא המסופים זה עניין מורכב.

ניר משה: זה עולם מורכב שבו בהרבה מקומות אנחנו לא - - - יש פה ראש עיר שיכול להעיד, איפה שאנחנו מקימים תשתית חדשה, ברור שהיא תתמוך בהנעה חשמלית, זו כבר אמירה חד משמעית לגבי כל המסופים, אבל איפה שיש תשתית קיימת, כן, זה דורש הירתמות של העירייה.

יעל כהן-פארן: תודה, ניר.

ניר משה: אז מבחינת תכנית ארוכת טווח, יש.

ניר משה: יש לציין שאנחנו - - -

איתן פרנס: אולי לפחות תפרסמו אותה?

איתן פרנס: באמת.

איתן פרנס: אתם לא רוצים להטעות את הוועדה, אבל זה לא משהו שאתם באים 'הנה החלטת הממשלה, הנה תיכנסו ל - - -

דניאל צוקר מילוגר: הייתה החלטת ממשלה לגבי ה-50% ואפשר לראות אותה, 1837, והתכנית הזו נעשית כרגע, נבנית, והיא תשופר כשתהיה.

דניאל צוקר מילוגר: חבר'ה, המידע נמצא בגוגל, אני באמת מבקש מכולכם לקרוא אותו.

ניר משה: צריך להגיד שאת המידע הצגתי - - -

איתן פרנס: דניאל, זה בדיוק, אנחנו לא מכירים את המספרים?

יעל כהן-פארן: איתן, בבקשה.

יעל כהן-פארן: אנחנו ממש חייבים לסיים.

יעל כהן-פארן: ניר, משפט אחרון.

ניר משה: לעניות דעתי אני חושב שהמדינה מתקדמת בצעדים מאוד אגרסיביים, משרד התחבורה רואה באוטובוסים חשמליים חלק מאוד חשוב מפיתוח התחבורה הציבורית.

ניר משה: יש לזה הרבה יתרונות סביבתיים וגם מבחינת רמת השירות לנוסע ולדעתי בשנים הקרובות אנחנו נראה התפתחות מאוד משמעותית בענף הזה.

ניר משה: אנחנו באמת מנסים כל טכנולוגיה שקיימת, אנחנו בקשרים גם עם מדינות אחרות וגם עם יבואנים כדי לבחון הכנסה של עוד דגמים.

ניר משה: וזה רק על האוטובוסים, יש גם את ענף מוניות הספיישל, שגם בו אנחנו מטפלים.

יעל כהן-פארן: אוקיי, לא נדבר עכשיו על המוניות וגם הרכבים החשמליים הפרטיים.

יעל כהן-פארן: אני מודה לכולם, אני מתנצלת בפני מי שלא יכול היה לדבר.

יעל כהן-פארן: אני רק אסכם את הדיון.

יעל כהן-פארן: ברור לי שצריך פה דחיפה מאוד מאוד חזקה כדי לנוע קדימה.

יעל כהן-פארן: שמענו כאן את משרד התחבורה שיש תכניות כאלה, אני שמחה לשמוע שיש כיוון, סדר גודל של 3,000 ויותר אוטובוסים בעוד כשבע שנים, אבל אני חושבת שקודם כל באמת צריך שקיפות ציבורית ופרסום של הדברים האלה, ובי"ת, צריך תכנית.

יעל כהן-פארן: תראה, אני רואה כל כך הרבה החלטות ממשלה שהן, אתה יודע, הנייר סופג הכול, כמה?

יעל כהן-פארן: 10% אנרגיה מתחדשת בעוד שנתיים, לא נהיה שם, 5% היינו אמורים להיות לפני שלוש שנים ובוודאי אנחנו לא שם, אנחנו רק ב-2.5%, אולי עלינו ל-3%, איתן?

יעל כהן-פארן: עלינו?

יעל כהן-פארן: אי אפשר להיות אופטימיים, אולי בסוף 2018.

יעל כהן-פארן: תשמעו, הנייר סופג הכול, אלה החלטות ממשלה.

יעל כהן-פארן: אני אומרת שאצלכם צריכה להיות תכנית סדורה של כל שנה עוד כמה אוטובוסים כדי להגיע ל-3,000.

יעל כהן-פארן: לא רק את הדגל של ה-3,000 אלא איך מגיעים ל-3,000.

יעל כהן-פארן: ופתרון ממש עם שרברב לפתוח כל סתימה בנצרת כדי שהדברים האלה יקרו.

יעל כהן-פארן: אנחנו שומעים פה מהעיריות, שהן כן רוצות את זה, שיש המון חסמים, אתה גם אומר שיש עיריות שלא רוצות את זה, שזה פשוט נפלא בעיניי, בלתי נתפס, איך עירייה יכולה להגיד 'אני לא רוצה פה תחבורה ציבורית', זה צריך להיות הדבר שבאים אליהם מלמעלה עם פטיש חמישה קולו ואומרים 'אתם עכשיו עושים תחבורה חשמלית'.

יעל כהן-פארן: נקודה.

יעל כהן-פארן: אני שוב חוזרת ואומרת, תתייחסו לזה כהצלת חיי אדם.

יעל כהן-פארן: זה מה שזה.

יעל כהן-פארן: חייבים להעביר את זה לרמה כזאת של מודעות שנבין, שיבינו כולם, שזה היעד כי לשם הולכים, כי כך אנחנו מצילים את עצמנו.

יעל כהן-פארן: תודה רבה לכולם, אנחנו נעשה דיון מעקב בנושא, תודה רבה.